Beskrywing n Uitruilpermit kan uitgereik word aan 'n buitelander wat deelneem aan 'n kulturele, ekonomiese of sosiale uitruilprogram wat georganiseer en geadministreer word deur 'n buitelandse of plaaslike staatsorgaan of deur 'n openbare instelling vir hoër onderwys in samewerking met 'n buitelandse staatsorgaan. Doen by jou naaste Suid-Afrikaanse ambassade of missie om die uitruilpermit aansoek.
Gee jou geldige paspoort saam met die aansoek in.
Toon 'n brief van die entiteit, organisasie of gesin waar jy beoog om die program in Suid-Afrika te volg. Hierdie brief moet die status of bestaan van die uitruilprogram bevestig en ook bewys dat jy kwalifiseer om te registreer vir of deel te neem aan die program en dat die entiteit, organisasie of gesin vir jou verantwoordelik sal wees gedurende jou verblyf in Suid-Afrika.
Verkry 'n brief van die betrokke staatsorgaan of van die borg in jou land van herkoms waarin die status of die bestaan van die uitruilprogram met Suid-Afrika en die feit dat jy aanvaar is en vir die program sal registreer, bevestig word.
Dit neem hoogstens 30 dae om die aansoek te verwerk.